Am 11. August 1945 hom de Soizburga Festspüle scho wieda de easchte Vorstöllung nochn Griag ghobt. Am 26. Septemba wor in Soizburg donn a Konfarenz vo de östareichischn Bundeslända, und Soizburg wors easchte Lond, wos dafir wor, dass ma dRepublik wieda herstöid und dStoodsregierung vom Renner Karl in Wean onakennt. SBundeslond Soizburg, da Großteil vo Owaöstareich unds Ausseea Laund in da Steiamork worn midanond damerikanische Besotzungszone in Östareich; sOwakommando vo dera Zone wor in da Stod Soizburg.